Έχουμε να πούμε μόνο τα καλύτερα για την Πόπη και τη φιλοξενία της!! Η ανταπόκρισή της ήταν άμεση οπότε χρειαστήκαμε τη βοήθειά της!
Για να πω την αλήθεια, όταν έκανα την κράτηση ήμουν λίγο επιφυλακτική, καθώς από τις φωτογραφίες μου είχε δημιουργηθεί η εντύπωση ότι ο φυσικός φωτισμός του σπιτιού είναι ανεπαρκής.. Το κάθε άλλο όμως! Οι φωτογραφίες αδικούν λίγο σπίτι, το οποίο στην πραγματικότητα είναι και φωτεινό και δροσερό!!
Πριν την άφιξή μας λάβαμε αναλυτικές οδηγίες (σε pdf!) με χάρτη για το πως θα βρούμε το κατάλυμα και πως θα μπούμε μέσα. Η Πόπη όμως ήταν εκεί να μας υποδεχτεί, να μας κατατοπίσει και να απαντήσει στις διάφορες ερωτήσεις μας!
Το σπίτι ήταν πολύ οργανωμένο και καθαρό! Τρία πράγματα μου έκαναν ευχάριστη εντύπωση: τα σπιτικά αμυγδαλωτά της γιαγιάς ως καλωσόρισμα, τα φρούτα και τα νερά-αναψυκτικά στο ψυγείο, αλλά κυρίως το συσκευασμένο σφουγγάρι για τα πιάτα... (ναι το παραδέχομαι.. είχα κουβαλήσει ένα δικό μου μαζί!!)
Η Πόπη με τη μαμά και τη γιαγιά της μένουν ακριβώς από πάνω, αλλά η παρουσία τους ήταν υπερβολικά διακριτική!
Ευχόμαστε ολόψυχα καλές δουλειές και σίγουρα θα σε ξαναπροτιμήσουμε όταν επιλέξουμε την Άνδρο για διακοπές!! Καλό υπόλοιπο καλοκαιριού! Αμαλία-Θοδωρής